fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi hu en cs fi fi fi fi de fi fi fi fi fi fi fi fi fi fi fi fi fi fi fi fi fi fi fi fi en en en en en fi de fi de fi de fi de fi de fi de fi de fi de fi de en de fi de fi de fi en fi sl nn
CUP-JUNA JATKAA KULKUAAN-RÄMÄ ISKI RATKAISUN | Myllykosken Pallo
MYPA:n avauskokoonpano: Matias Riikonen, Paavo Kujala, Benjamin Niveri, Toni Lehtonen, Joonas Vainio, Joonas Tiihonen, Niko Roitto, Samuel Lindeman, Tomi Räikkönen, Arttu Huovila, Jussi-Pekka Rämä
Vaihdossa: Jussi Riikonen, Miika Korpela, Ville Rautakorpi, Eevert Hellsten, Samuel Arponen
MYPA ja SexyPöxyt tarjoilivat hienoa jalkapalloviihdettä ja täydellistä cup-ottelun jännitystä Kymenlaakson sähkö stadionilla keskiviikkoiltana. Varsin tasaisen taistelun ratkaisu nähtiin vasta reilut kymmenen minuuttia ennen loppua.
Jännitys tai hermostuneisuus vaivasi ainakin kotijoukkuetta ottelun alkuminuuteilla. Syöttöpeli ontui ja varsinkin keskialueella tuli muutamia luvattoman helppoja pallonmenetyksiä.
Huonoja uutisia tuli ottelun 10.minuutilla. Arttu Huovila kaatui ikävän näköisesti kätensä päälle ja MYPA joutui tekemään vaihdon. Huovilan tilalle tuli Samuel Arponen.
Ensimmäisen vartin aikana ottelu oli hienokseltaan vierasjoukkue SexyPöxyjen hallinnassa. Ottelua oli pelattu 12 minuuttia, kun espoolaiset olivat kaukolaukauksella yllättää MYPA:n maalilla pelanneen Matias Riikosen. Pallo pamahti MYPA:n onneksi tolppaan ja jatkotilanne liputettiin paitsioksi. Vartin pelin jälkeen MYPA:n keskialueen pallonmenetyksestä lähti jälleen vaarallinen vastahyökkäys. Vasemmalta laidalta lähtenyt keskitys meni takatolpalle, mutta espoolaispelaajan ohjaus meni ohi maalin.
Vartin jälkeen kotijoukkuekin pääsi paremmin peliin mukaan. Esimakua tarjoili Paavo Kujala, joka otti vasemmalla laidalla keskialueelta lähteneen ristipallon upealla ja pehmeällä kosketuksella haltuunsa, kun 18 minuuttia oli pelattu. Upea oli myös keskitys, josta jäi uupumaan vain Jussi-Pekka Rämän viimeistely. "Jupen" ohjaus maalin edestä meni valitettavasti yli.
Hetkeä myöhemmin nähtiin kova tilanne vastakkaisessa päädyssä. 22 minuuttia oli pelattu kun SexyPöxyt pääsivät jälleen kerran keskittämään vasemmalta puolelta. Keskityksestä avatui täysin avoin maalintekopaikka takatolpalle, jonka Matias Riikonen lopulta todella upeasti torjui.
Riikosen vahva maalivahtityöskentely herätteli lisää kotijoukkuetta. Vajaan puolen tunnin pelin jälkeen Paavo Kujala petasi Samuel Lindemanille vetopaikan, mutta "Linden" laukaus jäi hieman heppoiseksi, eikä SexyPöxyjen maalivahti Tommi Vainiolla ollut vaikeuksia torjunnassaan.
MYPA:n prässi alkoi purra yhä paremmin ensimmäisen puoliajan loppupuolella. Valitettavasti vain viimeisen kolmanneksen ratkaisevat syötöt jäivät vajaiksi. Ainoastaan Niko Roitto pääsi kertaalleen pallonriistonsa jälkeen kokeilemaan laukaustaan, mutta veto karkasi reilusti yli maalin ja lukemat ensimmäisen puoliajan jälkeen säilyivät maalittomana.
Toisella jaksolla MYPA paransi pienin askelin peliään. Puolustuspeli piti kutinsa, siitä suuren kiitoksen ansaitsee todella vakuuttavasti esiintynyt topparipari Toni Lehtonen-Benjamin Niveri. Loput hoiteli loistopelin pelannut 15-vuotias maalivahti Matias Riikonen.
Molemmilla oli toisen puoliajan alkuminuuteilla omat paikkansa. MYPA:lta asialla oli ensimmäisen viiden minuutin jälkeen tuttu kaksikko Kujala-Lindeman. Kujala riisti ensin pallon hyökkäyspäässä ja pelasi sen rangaistusalueen sisälle Lindemanille. Jälleen kerran "Linden" laukauksen SexyPöxyjen maalivahti Vainio torjui. Viisi minuuttia tästä toisessa päässä SexyPöxyjen Abdisalaan Khalif pääsi kääntymään rangaistusalueella vetopaikkaan, mutta laukaus karkasi ohi maalin.
Ottelua oli takana tunnin verran, kun vahvasti hyökkäyspäässä pelannutta Tomi Räikköstä rikottiin vapaapotkun arvoisesti. Matkaa maaliin oli n. 20 metriä. Niko Roiton yritys meni kuitenkin yli maalin. Muutamaa minuuttia myöhemmin Räikkönen pääsi keskittämään vasemmalta. Pallo ajatui kuin varkain takatolpalle Jussi-Pekka Rämälle, mutta vieläkään "Jupen" sihti ei ollut kohdillaan.
Jo melkeinpä tuhlaapojaksi ristitty Rämä pääsi vielä kokeilemaan onneaan kun 71 minuuttia oli pelattu. Tällä kertaa SexyPöxyjen maalivahti Vainio ehti "Jupen" laukauksen tielle.
Ottelun 79.minuutilla viimein rävähti. MYPA prässäsi jälleen vahvasti ja Niko Roitto sai pallon itselleen. Roitto lähetti nätin syötön puolustuksen selustaan Rämälle ja tällä kertaa hyökkääjä ei erehtynyt. Varma sijoitus vasempaan alakulmaan vei MYPA:n johtoon.
Johtomaalinsa jälkeen MYPA:lla oli vielä sauma lisätä johtoaan. Tomi Räikkönen lähetti pystysyötöllään Samuel Arposen nokikkain SexyPöxyjen maalivahdin Tommi Vainion kanssa, joka peitti hienolla vastaantulollaan Arposen maalintekoaikeet.
SexyPöxyt sai vielä lopussa painetta MYPA:n maalille. Minuutti ennen varsinaisen peliajan loppua se sai vapaapotkun n. 17 metristä. Veto painui kuitenkin muurin kautta yli maalin. Viimeisten keskityspallojen aiheuttaman paineen selvitti loistelias Matias Riikonen.
Enempää maaleja ei nähty vaan MYPA:n cup-juna jatkaa kulkuaan Rämän maalin ja Riikosen vahvan maalivahtipelin ansiosta.
Regions' Cupin 5.kierroksen otteluparit arvotaan 6.6
MYPA palaa seuraavaksi sarjaotteluiden pariin. Kolmosessa se kohtaa vieraskentällä 31.5 IPS:n. Ottelu Aviasport areenalla alkaa klo 18.30!
Olli Kähkönen jatkaa MyPan paidassa 2023
Syyskuun pelit päätökseen IPS Edustusta vastaan
Antti Kaikkonen jatkosopimukseen MyPan kanssa – ” Tämä seura merkitsee minulle tosi paljon”
MyPa vahvisti vierasvoitolla asemaansa sarjakärjessä
MyPa matkustaa lauantaina Kotajärvelle
MyPa juhlisti 75-vuotista taivaltaan selvin lukemin
Väinö Hietala siirtyy FC Jazziin
Nash Gibson trains with the MyPa
Nash Gibson harjoittelee MyPan mukana
Peltolan torjunnat ja Kaigan loppuhetkien maali voiton takeina
MiPK MyPan vieraaksi KSOY stadionille